《不出》
宋代·释文珦

晚暮衰慵剧，因寻此地居。
山深常见鹿，溪浅少藏鱼。
野径归烟僻，寒窗映水虚。
松枯生藓遍，梅老著花疎。
对月空尘翳，眠云晤卷舍，
以閒消苑结，因静得真如。
兀坐多凭几，徐行不用车。
公卿谁识我，猿鹤最知予。
善贾休沽玉，全生愿作樗。
终身期不出，颇自爱吾庐。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。